Rudolf Lehmann

Rudolf Lehmann (født 11. desember 1890 i Posen, død 26. juli 1955 i Bonn) var en tysk jurist. Han var fra 1938 til 1945 formann for Riksmilitærdomstolen og dermed Det tredje rikets øverste militærdommer. Til tross for sin sterke tilknytning til Hitler-Tyskland var han ikke medlem av NSDAP.

Lehmann ble etter andre verdenskrig dømt syv års fengsel for krigsforbrytelser og forbrytelser mot menneskeheten. Han ble løslatt i 1950.

Biografi 
Lehmann studerte rettsvitenskap ved universitetene i München, Freiburg, Leipzig og Marburg. I første verdenskrig tjenestegjorde han som reserveoffiser. Etter krigen virket han som anklager ved Riksjustisministeriet.

I oktober 1937 fikk Lehmann ansettelse i hærens rettsvesen og var fra juli 1938 til mai 1945 formann for Riksmilitærdomstolen. I 1944 ble Lehmann æret med den unike graden Generaloberststabsrichter, som tilsvarte generaloberst.

Rettergang 
Etter andre verdenskrig ble Lehmann stilt for retten ved Overkommandoprosessen i 1947–1948. Han ble dømt til syv års fengselsstraff for krigsforbrytelser og forbrytelser mot menneskeheten. Lehmann sto blant annet bak det militærrettslige dekretet foran operasjon Barbarossa, Tysklands angrep på Sovjetunionen. Lehmann ble løslatt i august 1950.

Kilder

Referanser

Personer fra Poznań
Tyske generaler
Tyske jurister
Militærjurister
Tyske arméoffiserer
Tyskere fra første verdenskrig
Tyskere fra andre verdenskrig
Personer tilknyttet det tredje rike
Mottakere av Jernkorset (1914)
Tyske krigsfanger under andre verdenskrig
Tysk militærpersonell (Hæren i Keiserrike)
Tysk militærpersonell (Hæren i Wehrmacht)
Tiltalte i Nürnbergprosessene
Tyskere dømt for forbrytelser begått under andre verdenskrig
Tyskere dømt for krigsforbrytelser
Tyskere dømt for forbrytelser mot menneskeheten
Nürnberg-dømte tyskere løslatt i 1950-årene